ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
১৩টি রাজ্যে মেট্রো রেল বা আঞ্চলিক দ্রুত পরিবহণ ব্যবস্থা কার্যকর হয়েছে অথবা প্রকল্পের কাজ চলছে
নয়াদিল্লি, ০৪ অগাস্ট, ২০২১
শহরাঞ্চলের পরিবহণ ব্যবস্থা গড়ে তোলা রাজ্যের এক্তিয়ারভুক্ত। তাই, মেট্রো রেল প্রকল্প সহ শহরাঞ্চলের পরিবহণ ব্যবস্থার পরিকাঠামো গড়ে তুলতে রাজ্য সরকারগুলিই প্রয়োজনীয় ব্যবস্থা নেয়। তবে, শহর বা শহরতলীতে মেট্রো রেল প্রকল্পে কেন্দ্র আর্থিক সহায়তার বিষয়টি বিবেচনা করে। বর্তমানে পশ্চিমবঙ্গ সহ জাতীয় রাজধানী অঞ্চল দিল্লি, উত্তর প্রদেশ, হরিয়ানা, কর্ণাটক, তামিলনাডু, তেলেঙ্গানা, রাজস্থান, কেরল, মহারাষ্ট্র, গুজরাট, মধ্যপ্রদেশ ও বিহারে মেট্রো রেল প্রকল্প চালু হয়েছে। কোথাও কোথাও ট্রেন চলাচল শুরু হয়েছে। অনেক জায়গায় প্রকল্পের নির্মাণ কাজ চলছে।
অন্ধ্রপ্রদেশ সরকারকে ২০১৭ সালে বিজয়ওয়াড়া এবং বিশাখাপত্তনমের মেট্রো রেল প্রকল্পের প্রস্তাবটি পরিবর্তন করতে অনুরোধ করা হয়। ২০১৭ সালের মেট্রো রেল নীতি অনুযায়ী, এই প্রকল্পের প্রস্তাব জমা দিতে বলা হয়। কিন্তু, অন্ধ্রপ্রদেশ সরকার এখনও প্রস্তাব জমা দেয়নি।
বিশাখাপত্তনমে সরকারি-বেসরকারি অংশীদারিত্বে লাইট মেট্রো রেল প্রকল্প তৈরির জন্য অন্ধ্রপ্রদেশ সরকার একটি প্রস্তাব জমা দেয়। সেই প্রস্তাবে কোরিয়ান এক্সিম ব্যাঙ্ক থেকে আর্থিক সহায়তা পাওয়ার সম্ভাবনা ছিল। ব্যাঙ্ক পুরো বিষয়টি বিবেচনা করে অর্থলগ্নি করতে উৎসাহ দেখায়নি। অন্ধ্রপ্রদেশ সরকারকে প্রস্তাব দেওয়া হয় আর্থিক বিষয়ক দপ্তরের নীতি-নির্দেশিকা মেনে ওয়েবপোর্টাল থেকে নতুন কোনও সংস্থার মাধ্যমে ঋণের ব্যবস্থা করতে। কিন্তু, অন্ধ্রপ্রদেশ সরকার বিশাখাপত্তনমে লাইট মেট্রো রেল প্রকল্পের জন্য কোনও আগ্রহী সংস্থার পক্ষ থেকে প্রস্তাব পায়নি।
রাজ্যসভায় আজ এক প্রশ্নের লিখিত জবাবে এই তথ্য দেন আবাসন ও নগরোন্নয়ন প্রতিমন্ত্রী শ্রী কৌশল কিশোর।
CG/CB/SB
(Visitor Counter : 63
প্রধানমন্ত্রীরদপ্তর
প্রধানমন্ত্রী এবং অস্ট্রেলিয়ার প্রধানমন্ত্রী গুজরাটের আমেদাবাদে নরেন্দ্র মোদী স্টেডিয়ামে বর্ডার-গাভাসকর ট্রফির চতুর্থ স্মারক টেস্ট ম্যাচের কিছুক্ষণের সাক্ষী থাকলেন
প্রধানমন্ত্রী : ক্রিকেট নিয়ে ভারত এবং অস্ট্রেলিয়ার সাধারণ মানুষের উন্মাদনা একই রকম
নয়াদিল্লি, ৯ মার্চ, ২০২৩
প্রধানমন্ত্রী শ্রী নরেন্দ্র মোদী এবং অস্ট্রেলিয়ার প্রধানমন্ত্রী শ্রী অ্যান্টনি অ্যালবানিজ আজ গুজরাটের আমেদাবাদে নরেন্দ্র মোদী স্টেডিয়ামে বর্ডার-গাভাসকর ট্রফির চতুর্থ স্মারক টেস্ট ম্যাচের কিছুক্ষণের সাক্ষী থাকলেন।
অস্ট্রেলিয়ার প্রধানমন্ত্রী শ্রী অ্যান্টনি অ্যালবানিজের এক ট্যুইটের জবাবে প্রধানমন্ত্রী ট্যুইট করেছেন :
“ক্রিকেট নিয়ে ভারত এবং অস্ট্রেলিয়ার মানুষের একই রকম উন্মাদনা! ভারত ও অস্ট্রেলিয়ার টেস্ট ম্যাচের কিছু অংশের সাক্ষী থাকতে আমার ভালো বন্ধু প্রধানমন্ত্রী অ্যান্টনি অ্যালবানিজের সঙ্গে আমেদাবাদে আসতে পেরে আমি খুশি। আমি নিশ্চিত এটি চিত্তাকর্ষক খেলা হবে!”
আমেদাবাদের টেস্ট ম্যাচের কিছু মুহূর্ত ভাগ করে নিয়ে প্রধানমন্ত্রী ট্যুইট করেছেন :
“আমেদাবাদ থেকে আরও কয়েকটি মুহূর্ত। ক্রিকেট চারিদিকে শুধুই ক্রিকেট!”
প্রধানমন্ত্রীর দপ্তর থেকে ট্যুইট করা হয়েছে :
“ভারত-অস্ট্রেলিয়া বন্ধুত্ব উদযাপিত হচ্ছে ক্রিকেটের মাধ্যমে!
প্রধানমন্ত্রী নরেন্দ্র মোদী এবং অ্যান্টনি অ্যালবানিজ ভারত বনাম অস্ট্রেলিয়া ম্যাচের কিছু অংশ দেখছেন।”
মাঠে পৌঁছনোর পর প্রধানমন্ত্রী এবং অস্ট্রেলিয়ার প্রধানমন্ত্রী শ্রী অ্যান্টনি অ্যালবানিজকে যথাক্রমে ভারতের ক্রিকেট পর্ষদের সচিব শ্রী জয় শাহ এবং সভাপতি শ্রী রজার বিন্নি সংবর্ধনা জানান। প্রধানমন্ত্রী এবং অস্ট্রেলিয়ার প্রধানমন্ত্রী সঙ্গীত শিল্পী শ্রীমতী ফাল্গুনি শাহের ‘ইউনিটি অফ সিম্ফোনি’র সাংস্কৃতিক অনুষ্ঠানের সাক্ষী থাকেন।
প্রধানমন্ত্রী টিম ইন্ডিয়ার অধিনায়ক শ্রী রোহিত শর্মার হাতে টেস্ট ক্যাপ তুলে দেন। অন্যদিকে অস্ট্রেলিয়ার প্রধানমন্ত্রী টেস্ট ক্যাপ তুলে দেন অস্ট্রেলিয়ার অধিনায়ক শ্রী স্টিভ স্মিথের হাতে। এর পর প্রধানমন্ত্রী এবং অস্ট্রেলিয়ার প্রধানমন্ত্রী স্টেডিয়ামের বিপুল দর্শকদের সামনে গলফ কার্টে চড়ে অভিবাদন গ্রহণ করেন।
দুই দলের অধিনায়করা যখন পিচে টস করা জন্য যান, সেই সময় প্রধানমন্ত্রী এবং অস্ট্রেলিয়ার প্রধানমন্ত্রী ‘ফ্রেন্ডশিপ হল অফ ফেম’ ঘুরে দেখার জন্য এগোন। ভারতের প্রাক্তন কোচ এবং খেলোয়াড় শ্রী রবি শাস্ত্রী দু’দেশের প্রধানমন্ত্রীকে সঙ্গ দেন এবং ভারত ও অস্ট্রেলিয়ার মূল্যবান ক্রিকেট ইতিহাস সম্পর্কে জানান।
এরপরেই দুই দলের অধিনায়ক দু’দেশের প্রধানমন্ত্রীর সঙ্গে মাঠে উপস্থিত হন। দুই অধিনায়কই তাঁদের দলের সদস্যদের সঙ্গে প্রধানমন্ত্রীদের পরিচয় করিয়ে দেন। এরপরেই ভারত এবং অস্ট্রেলিয়ার জাতীয় সঙ্গীত বেজে ওঠে। তখন প্রধানমন্ত্রী এবং অস্ট্রেলিয়ার প্রধানমন্ত্রী দুই ক্রিকেট দৈত্যের মধ্যে টেস্ট ম্যাচ দেখার জন্য প্রেসিডেন্টস বক্সের দিকে অগ্রসর হন।
PG/AP/DM
(
শ্রমওকর্মসংস্থানমন্ত্রক
কেন্দ্রীয় শ্রম ও কর্মসংস্থান প্রতিমন্ত্রী শ্রী সন্তোষ গাঙ্গয়ার সব রাজ্য ও কেন্দ্র শাসিত অঞ্চলগুলির প্রশাসনকে লিখিত এক বার্তায় দেশের শ্রমিকদের অভাব অভিযোগ সমাধানে একযোগে কাজ করতে একজন নোডাল আধিকারিক নিয়োগের অনুরোধ জানিয়েছেন
নতুন দিল্লি, ১৮ এপ্রিল, ২০২০
কেন্দ্রীয় শ্রম ও কর্মসংস্থান মন্ত্রকের প্রতিমন্ত্রী শ্রী সন্তোষ গাঙ্গয়ার এক লিখিত বার্তায় সব রাজ্য ও কেন্দ্র শাসিত অঞ্চলের প্রশাসকদের অনুরোধ করেছেন যে দেশের শ্রমিকদের অভাব অভিযোগ একযোগে সমাধান করতে,শ্রম দফতর থেকে একজন নোডাল আধিকারিক নিয়োগ করতে হবে। দেশজুড়ে কোভিড-১৯ প্রতিরোধে যে লকডাউন চলছে,সেই দিকে নজর দিয়ে কেন্দ্রীয় সরকার শ্রমিক ও কর্মচারীদের সমস্যা সমাধানের জন্য কন্ট্রোল রুম চালু করেছে, প্রস্তাবিত এই নোডাল আধিকারিক তার সঙ্গে সমন্বয় রেখে কাজ করবেন। রাজ্যগুলির শ্রমমন্ত্রীদের এবং কেন্দ্র শাসিত অঞ্চলের প্রশাসকদের লেখা এক চিঠিতে কেন্দ্রীয় প্রতিমন্ত্রী বলেছেনশ্রম দপ্তরের আধিকারিকরা যাতে দেশজুড়ে গড়ে ওঠা ২০টি কন্ট্রোল রুম সম্বন্ধে এই ওয়াকিবহাল হন সেদিকে নজর দিতে হবে। শ্রী গাঙ্গয়ার বলেন, এই সঙ্কটজনক পরিস্থিতিতে কর্মীদের অভিযোগ সমাধানে কেন্দ্র ও রাজ্যগুলিকে সমন্বয় বজায় রেখে কাজ করতে হবে।
উল্লেখ্য,সম্প্রতি কেন্দ্রীয় শ্রম ও কর্মসংস্থান মন্ত্রক মুখ্য শ্রম কমিশানারের নেতৃত্বে শ্রমিকদের অভাব অভিযোগ সমাধানের লক্ষ্যে দেশজুড়ে ২০টি কন্ট্রোল রুম গড়ে তুলেছে। আপাতত এখান থেকে শ্রমিকদের মজুরি সংক্রান্ত অভিযোগ সমাধানের পাশাপাশি পরিযায়ী শ্রমিকদের সমস্যা সমাধানের কাজ চলছে।
২০টি কন্ট্রোলরুম চালু হওয়ার পর থেকে গতকাল অবধি মোট ২১০০টি অভিযোগ জমা পড়েছে বলে জানান হয়েছে। তারমধ্যে ১৪০০টি অভিযোগ রাজ্য ও কেন্দ্র শাসিত অঞ্চলের এক্তিয়ারভুক্ত। সব অভিযোগের সঠিক সমাধানে কেন্দ্র ও রাজ্য গুলির সমন্বয় প্রয়োজন বলে জানান হয়েছে। মন্ত্রী, ২০টি কেন্দ্রীয় কন্ট্রোল রুমের নাম এবং কেন্দ্র নিয়োজিত আধিকারিকদের নাম ঐ চিঠিতে উল্লেখ করেছেন।
(CG/PPM
নির্বাচনকমিশন
জম্মু-কাশ্মীরের জন্য নিযুক্ত বিশেষ পর্যবেক্ষকের সঙ্গে নির্বাচন কমিশনের বৈঠক
নয়াদিল্লি, ১২ মার্চ, ২০১৯
জম্মু-কাশ্মীরের পরিস্হিতি পর্যালোচনার জন্য নিবাচন কমিশন নিযুক্ত তিন সদস্যের বিশেষ কেন্দ্রীয় পর্যবেক্ষকদল মঙ্গলবার  নতুন দিল্লীতে নির্বাচন কমিশনের সদর দপ্তরে বৈঠকে বসল। কেন্দ্রীয় এই পর্যবেক্ষক দলে রয়েছেন, প্রাক্তন আইএএস ডঃ নুর মহম্মদ, বিনোদ জুৎসি এবং প্রাক্তন আইপিএস এ.এস গিল। মুখ্য নির্বাচন কমিশনার সুনীল অরোরা, নির্বাচন কমিশনার অশোক লাভাসা এবং সুশীল চন্দ্রের সঙ্গে এক বৈঠকে মিলিত হন।
বৈঠকে মুখ্য নির্বাচন কমিশনার সুনীল অরোরা কেন্দ্রীয় পর্যবেক্ষকদের এই গুরুত্বপূর্ণ দায়িত্ব গ্রহণের নেওয়ার জন্য ধন্যবাদ জানান। জম্মু-কাশ্মীরের বর্তমান পরিস্হিতির কথা মুখ্য নির্বাচন কমিশনার ১০ই মার্চ ২০১৯ এক সাংবাদিক বৈঠকে ৬২ নম্বর অনুচ্ছেদে উল্লেখ করেছিলেন।
কমিশন জানিয়েছিল, জম্মু-কাশ্মীরের বর্তমান পরিস্হিতির ওপর নজর রাখা হচ্ছে। রাজ্যের বিধানসভা নির্বাচনের জন্য প্রয়োজনীয় সবরকম ব্যবস্হা নেওয়া হবে।
বৈঠকে বিশেষ কেন্দ্রীয় পর্যবেক্ষকদের দ্রুত জম্মু-কাশ্মীর সফরের পরামর্শ দেওয়া হয়। নির্বাচন কমিশনার অশোক লাভাসা এবং সুশীল চন্দ্র পর্যবেক্ষকদের সঙ্গে প্রায় ২ ঘন্টা ধরে বিভিন্ন বিষয়ে আলোচনা করেন।
জম্মু-কাশ্মীরের দায়িত্বপ্রাপ্ত উপ-মুখ্য নির্বাচন কমিশনার সন্দীপ সাক্সেনা রাজ্যের নির্বাচনের প্রস্তুতিপর্ব বৈঠকে তুলে ধরেন। বৈঠকে নিবার্চনে বিশেষ কেন্দ্রীয় পর্যবেক্ষকদের ভূমিকা ও দায়িত্বের কথাও জানায় কমিশন। এই তিন কেন্দ্রীয় পর্যবেক্ষককে রাজ্য সফরের পাশাপাশি বিভিন্ন রাজনৈতিক দলের প্রতিনিধি এবং জেলা ও রাজ্য প্রশাসনের সঙ্গেও বৈঠক করতে বলা হয়।
এ.এস গিল ১৯৯৫-৯৭ সাল পর্যন্ত জম্মু-কাশ্মীরের সিআরপিএফ-এর আইজি ছিলেন এবং পরবর্তী সময় সিআরপিএফ-এর ডিজি-র দায়িত্ব সামলান। তাই বিপদসঙ্কুল এলাকায় নিরাপত্তা ব্যবস্হাপনায় যথেষ্ঠ অভিজ্ঞতা রয়েছে তার। উত্তরপ্রদেশের মুখ্য নির্বাচন আধিকারিক, নির্বাচন কমিশনের উপ-নির্বাচন কমিশনার হিসেবে কাজের অভিজ্ঞতা রয়েছে দেশের প্রাক্তন সচিব ডঃ নুর মহম্মদের। এছাড়াও আফগানিস্হানের নির্বাচনের উপদেষ্টা ও আন্তর্জাতিক বিশেষজ্ঞ হিসেবেও কাজ করেছেন ডঃ নুর মহম্মদ। কেন্দ্রীয় সরকারের প্রাক্তন সচিব বিনোদ জুৎসি রাজস্হানের মুখ্য নির্বাচন আধিকারিক হিসেবে কয়েক দশক কাজ করেছেন। এমনকি ৫ বছরেরও বেশি সময় ধরে উপ-নির্বাচন কমিশনার হিসেবে কাজের অভিজ্ঞতা রয়েছে তার।
CG/SS/NS
(Visitor Counter : 89
প্রধানমন্ত্রীরদপ্তর
অসময়ের ঝড়বৃষ্টিতে গুজরাটে জীবনহানির ঘটনা ঘটায় প্রধানমন্ত্রীর শোক প্রকাশ
নয়াদিল্লি, ১৭ এপ্রিল, ২০১৯
অসময়ের ঝড়বৃষ্টিতে গুজরাটের বিভিন্ন প্রান্তে জীবনহানির ঘটনা ঘটায় প্রধানমন্ত্রী শ্রী নরেন্দ্র মোদী শোক প্রকাশ করেছেন।
এক বার্তায় তিনি বলেছেন, “গুজরাটের বিভিন্ন এলাকায় অসময়ের ঝড়বৃষ্টিতে জীবনহানির ঘটনায় আমি চিন্তিত। শোক সন্তপ্ত পরিবারগুলির জন্য আমি ব্যথিত! প্রশাসন পরিস্থিতির ওপর কড়া নজর রাখছে। ক্ষতিগ্রস্তদের সব রকম সহায়তা দেওয়া হবে”। এই প্রেক্ষিতে প্রধানমন্ত্রী জাতীয় ত্রাণ তহবিল থেকে নিহত ব্যক্তিদের নিকটাত্মীয়দের ২ লক্ষ টাকা এবং আহতদের জন্য ৫০ হাজার টাকা করে অর্থ মঞ্জুর করেছেন।
CG/CB/SB
(Visitor Counter : 77
যুবওক্রীড়াবিষয়কমন্ত্রক
নেহরু যুব কেন্দ্র দক্ষিণ কলকাতার ৭২তম সংবিধান দিবস উদযাপন
কলকাতা, ২৭ নভেম্বর, ২০২১
কেন্দ্রীয় ক্রীড়া ও যুব বিষয়ক মন্ত্রক যুব সম্প্রদায়ের কল্যাণে বিভিন্ন উদ্যোগ নিয়ে থাকে। ২৬ নভেম্বর শুক্রবার দেশ ৭২তম সংবিধান দিবস উদযাপন করেছে। এই উপলক্ষে সংবিধানের মাধ্যমে বিভিন্ন স্বার্থ সুরক্ষা ও সাধারণ মানুষের অধিকার রক্ষার মত বিষয়গুলি নিয়ে আলোচনা হয়েছে। সংবিধানের বিভিন্ন বিষয় সম্পর্কে প্রচারের জন্য বিনীতা ফাউন্ডেশন ও অমিত রায় ডিফেন্স অ্যাকাডেমীর সঙ্গে নেহরু যুব কেন্দ্র দক্ষিণ কলকাতা নানা উদ্যোগ গ্রহণ করে।
ক্যুইজ, আলোচনাচক্র এবং কর্মশালার পাশাপাশি, সংবিধানের মর্যাদা রক্ষায় শপথ গ্রহণ করা হয়। ১৮-২৯ বছর বয়সী ৮০ জনেরও বেশি যুবক-যুবতী এই অনুষ্ঠানগুলিতে অংশ নেন।
CG/CB/SB
(Visitor Counter : 34
আইনওবিচারমন্ত্রক
প্রেস বিবৃতি
নয়াদিল্লি, ১২ মে, ২০২২
রাষ্ট্রপতি প্রবীণতম নির্বাচন কমিশনার শ্রী রাজীব কুমারকে ভারতে নির্বাচন কমিশনে পরবর্তী মুখ্য নির্বাচন কমিশনার হিসাবে নিয়োগ করেছেন। আগামী ১৪ই মে মুখ্য নির্বাচন কমিশনার শ্রী সুশীল চন্দ্রের কার্যকালের মেয়াদ শেষ হওয়ায় শ্রী রাজীব কুমার আগামী ১৫ই মে থেকে মুখ্য নির্বাচন কমিশনারের দায়িত্বভার গ্রহণ করবেন। আইন ও ন্যায় বিচার মন্ত্রকের আওতাধীন আইন বিভাগের পক্ষ থেকে একথা জানানো হয়েছে।
CB/SS/SB
(Visitor Counter : 76
প্রতিরক্ষামন্ত্রক
প্রকল্প-৭৫ –এর আওতাধীন চতুর্থ ডুবোজাহাজ ‘আইএনএস ভেলা’ আজ মুম্বাইয়ের ডকইয়ার্ডে নৌ বাহিনীতে অন্তর্ভুক্ত হয়েছে
নতুন দিল্লি, ২৫ নভেম্বর, ২০২১
প্রকল্প-৭৫ –এর আওতায় ৬টি ডুবোজাহাজ তৈরি করা হবে। এর মধ্যে চতুর্থ ডুবোজাহাজ ‘আইএনএস ভেলা’ আজ ভারতীয় নৌ বাহিনীতে অন্তর্ভুক্ত হয়েছে। নৌ সেনা প্রধান অ্যাডমিরাল করমবীর সিং-এর উপস্থিতিতে আইএনএস ভেলা-কে নৌ বাহিনীতে অন্তর্ভুক্ত করা হয়। এই উপলক্ষে মুম্বাইয়ের নৌ ডকইয়ার্ডে এক অনুষ্ঠানের আয়োজন করা হয়। স্করপিয়েন শ্রেণীভুক্ত এই ডুবোজাহাজটি মুম্বাইয়ের মাজাগন ডক শিপবিল্ডার্স লিমিটেড তৈরি করেছে। এক্ষেত্রে ফ্রান্সের নেভাল গ্রুপ  সহযোগিতা করেছে। আইএনএস ভেলা পশ্চিমাঞ্চলীয় নৌ কমান্ডে যুক্ত হবে। এতে নৌ বাহিনীর ক্ষমতা আরও বৃদ্ধি পাবে।
সাংসদ সদস্য শ্রী অরবিন্দ সাওয়ান্ত, পশ্চিমাঞ্চলীয় নৌ কমান্ডের ভাইস অ্যাডমিরাল আর হরি কুমার, মাজাগন ডক শিপবিল্ডার্স লিমিটেডের কার্যনির্বাহী অধিকর্তা তথা চেয়ারম্যান অবসর প্রাপ্ত ভাইস অ্যাডমিরাল নারায়ণ প্রসাদ এবং প্রতিরক্ষা মন্ত্রকের অন্যান্য শীর্ষ আধিকারিকরা এই অনুষ্ঠানে উপস্থিত ছিলেন।
স্করপিয়েন শ্রেণীভুক্ত এই ডুবোজাহাজ অত্যন্ত শক্তিশালী। এতে দূরপাল্লার টরপেডোর পাশাপাশি জাহাজ ধ্বংসকারী ক্ষেপণাস্ত্রও রেয়েছে। এই ডুবোজাহাজে একটি অত্যাধুনিক সেনসর স্যুট এবং দেশীয় প্রযুক্তিতে তৈরি সাউন্ড নেভিগেশন রেঞ্জিং – এসওএনএআর লাগানো হয়েছে। এই ডুবোজাহাজ ভারতীয় নৌ বাহিনীতে অন্তর্ভুক্তি হওয়ায়, প্রমাণ করে যে, ভারত ধীরে ধীরে নৌ বাহিনীর জাহাজ নির্মাতা হিসেবে উঠে আসছে। এক্ষত্রে মুম্বাইয়ের মাজাগন ডক শিপবিল্ডার্স লিমিটেড গুরুত্বপূর্ণ ভূমিকা পালন করেছে। আজাদি কা অমৃত মহোৎসব এবং ‘স্বর্ণিম বিজয় বর্ষ’ উদযাপনের অঙ্গ হিসেবে এই ডুবোজাহাজকে ভারতীয় নৌ বাহিনীতে অন্তর্ভুক্ত করা হয়েছে।
CG/SS/SKD/
(Visitor Counter : 123
প্রধানমন্ত্রীরদপ্তর
ইসঞ্জীবনী অ্যাপে টেলি পরামর্শ ১০ কোটির নজীর স্পর্শ করায় সাধুবাদ প্রধানমন্ত্রীর
ভারতে শক্তিশালী ডিজিটাল স্বাস্থ্য বাস্তুতন্ত্র গড়ে তুলতে চিকিৎসকদের প্রথম সারির ভূমিকা নেওয়াকে সাধুবাদ
নয়াদিল্লি, ১৭ ফেব্রুয়ারি, ২০২৩
ইসঞ্জীবনী অ্যাপে টেলি পরামর্শ ১০ কোটির নজীর স্পর্শ করায় সাধুবাদ জানিয়েছেন প্রধানমন্ত্রী শ্রী নরেন্দ্র মোদী। কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডব্যের এক ট্যুইট ভাগ করে নিয়ে প্রধানমন্ত্রী ট্যুইট করে বলেছেন;
“১০,০০,০০,০০০ টেলি পরামর্শ এক অসাধারণ সাফল্য। যেসব চিকিৎসকরা প্রথম সারিতে থেকে ভারতে শক্তিশালী ডিজিটাল স্বাস্থ্য পরিমণ্ডল গড়ে তোলার কাজে উল্লেখযোগ্য ভূমিকা নিয়েছেন তাঁদের আমি সাধুবাদ জানাই।”
PG/AB/NS
(
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১১৬.৫৮ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৫.৭৭ কোটি টিকার ডোজ রয়েছে
নতুন দিল্লি, ০৭ নভেম্বর, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ৭ নভেম্বর পর্যন্ত ১১৬ কোটি ৫৮ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চল গুলির কাছে এখনও ১৫ কোটি ৭৭ লক্ষ  টিকার ডোজ রয়েছে।
CG/SB
(Visitor Counter : 112
ইস্পাতমন্ত্রক
কেন্দ্রীয় ইস্পাত প্রতিমন্ত্রী দুর্গাপুর ইস্পাত কারখানা ঘুরে দেখেছেন
কলকাতা, ২৩ ফেব্রুয়ারি, ২০২১
কেন্দ্রীয় ইস্পাত প্রতিমন্ত্রী শ্রী ফগ্গন সিং কুলস্তে দু-দিন দুর্গাপুর ইস্পাত কারখানাটি ঘুরে দেখেছেন। দুর্গাপুর ইস্পাত কারখানা -তে তিনি ২১শে ফেব্রুয়ারি এসে পৌঁছান। প্রথম দিন শ্রী কুলস্তে ডিএসপি এবং ইস্কো ইস্পাত কারখানার আধিকারিকদের সঙ্গে  দুটি কারখানার বাণিজ্যিক বিভিন্ন বিষয় নিয়ে পর্যালোচনা করেছেন। বৈঠকে ডিএসপি এবং আইএসপি-র পদস্থ আধিকারিকরা মন্ত্রীকে বিভিন্ন বিষয় সম্পর্কে জানিয়েছেন। শ্রী কুলস্তে সেইলের প্রশংসা করে বলেছেন, দেশ গড়ার কাজে ডিএসপি এবং আইএসপি গুরুত্বপূর্ণ ভূমিকা পালন করে। ২২শে ফেব্রুয়ারি মন্ত্রী দুর্গাপুর হাউসের বাগানে একটি চারাগাছ রোপণ করেন এবং সংবাদ মাধ্যমের প্রতিনিধিদের সঙ্গে মতবিনিময় করেন।
প্রধানমন্ত্রীরদপ্তর
মহারাষ্ট্রের মুখ্যমন্ত্রী ও উপ-মুখ্যমন্ত্রীর সঙ্গে সাক্ষাৎ প্রধানমন্ত্রীর
নয়াদিল্লি, ৯ জুলাই, ২০২২
মহারাষ্ট্রের মুখ্যমন্ত্রী শ্রী একনাথ শিন্ডে ও উপ-মুখ্যমন্ত্রী শ্রী দেবেন্দ্র ফড়নবিশ আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে – “মহারাষ্ট্রের মুখ্যমন্ত্রী শ্রী একনাথ শিন্ডে ও উপ-মুখ্যমন্ত্রী শ্রী দেবেন্দ্র ফড়নবিশ প্রধানমন্ত্রীর সঙ্গে সাক্ষাৎ করেছেন।”
PG/PM/DM/
(
সারওরসায়নমন্ত্রক
পি এম কেয়ারস তহবিলে বি পি পি আই ২৫ লক্ষ টাকা দান করেছে
নতুন দিল্লী, ১২ই মে, ২০২০
কেন্দ্রীয় রসায়ন ও সার মন্ত্রকের অধীনস্থ ফার্মাসিউটিক্যাল দপ্তরের শাখা ব্যুরো অফ ফার্মা পি এস এউস অফ ইন্ডিয়া , কোভিড-19 সংক্রমণের বিরুদ্ধে লড়াইয়ে সরকারের উদ্যোগকে সমর্থন জানিয়ে ২৫ লক্ষ টাকা পি এম কেয়ারস তহবিলে দান করেছে।
ফার্মা দপ্তরের সচিব শ্রী পি ডি ভাগেলা আজ নতুন দিল্লিতে ঐ টাকার একটি চেক কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়ার হাতে তুলে দেন। চেক প্রদান অনুষ্ঠানে উপস্থিত ছিলেন বি পি পি আইয়ের মুখ্য কার্যনির্বাহী আধিকারিক শ্রী শচীন সিংহ,ফার্মা দপ্তরের যুগ্মসচিব শ্রী রাজনেশ তিঙ্গাল এবং দপ্তরের অপর যুগ্মসচিব শ্রী নভদীপ রীনবা এবং অন্যান্য পদস্থ আধিকারিকরা।
বি পি পি আইয়ের কর্মী এবং জনৌষধি কেন্দ্রের মালিক ও পরিবেশকরা এই টাকা দিয়েছেন। এই জনৌষধি কেন্দ্র গুলি কাজ করে প্রধানমন্ত্রী ভারতীয় জনৌষধি পরিযোজনার অধীনে। এই কেন্দ্রগুলি দেশের জরুরী পরিষেবা প্রদান করে। বি পি পি আই হল প্রধানমন্ত্রী ভারতীয় জনৌষধি পরিযোজনা কেন্দ্রগুলির তদারকি সংস্থা। বি পি পি আই এই কেন্দ্রগুলির অধীনে হওয়া সব কাজের ওপর নজর রাখে এবং তদারকি করে থাকে। এই কেন্দ্রগুলি এই কঠিন পরিস্থিতিতে যাতে সঠিক ভাবে তাদের পরিষেবা দিতে পারে তার জন্য বি পি পি আই সংশ্লিষ্ট সব পক্ষ এবং ক্রেতাদের পাশে দাঁড়িয়েছে।
প্রধানমন্ত্রী ভারতীয় জনৌষধি পরিযোজনায় নিরবিচ্ছিন্ন ভাবে অত্যাবশ্যক ওষুধ যাতে পাওয়া যায় তা নিশ্চিত করতে বি পি পি আই বদ্ধপরিকর।২০২০ সালের এপ্রিল মাসে দেশজুড়ে লকডাউন চলাকালীন বিপিপিআই ৫২ কোটি টাকার ব্যবসা করছে। মার্চ মাসে এই ব্যবসার পরিমান ছিল ৪২ কোটি টাকা। এই সঙ্কটকালে বিপিপিআই এর হাতে সবচেয়ে প্রয়োজনীয় ওষুধ হাইড্রক্সিক্লোরকুইন, প্যারাসিটামল, অজিথ্রমাইসিন এবং মাস্ক প্রচুর পরিমানে মজুত আছে। বিপিপিআই মার্চ এবং এপ্রিল ২০২০ তে ৬ লক্ষ মাস্ক এবং ৫০ লক্ষ হাইড্রক্সিক্লোরকুইন ট্যাবলেট বিক্রি করেছে। বিপিপিআই য়ের কাছে আরও ৬০ লক্ষ হাইড্রক্সিক্লোরকুইন ট্যাবলেটের বরাত এসেছে। দেশের ৭২৬টি জেলায় এই লকডাউন সময়ে ৬৩০০টি পি এম বি জে কে কাজ চালিয়ে যাচ্ছে। সরকারী উদ্যোগ "স্বাস্থ্য কি সিপাহী" এর অধীনে অসুস্থ এবং প্রবীন নাগরিকদের বাড়িতে অত্যাবশ্যক ওষুধ পৌছে দেওয়া হচ্ছে।
(CG/PPM
বৈদ্যুতিন ও তথ্যপ্রযুক্তি মন্ত্রক
সাইবার আইন, অপরাধের তদন্ত এবং ডিজিটাল ফরেন্সিক ব্যবস্থাপনার জন্য অনলাইনে দক্ষতা বৃদ্ধির উদ্দেশ্যে সাইবার গবেষণাগার গড়ে তোলা হবে
নয়াদিল্লী, ৩ সেপ্টেম্বর, ২০২১
কেন্দ্রীয় বৈদ্যুতিন এবং তথ্যপ্রযুক্তি মন্ত্রকের ন্যাশনাল ই গর্ভন্যান্স ডিভিশন  দিল্লীর ল ইউনির্ভাসিটি  এবং ভুপালের ন্যাশনাল ল ইন্সটিটিউট ইউনির্ভাসিটি এর সঙ্গে একটি সমঝোতাপত্র স্বাক্ষর করেছে। সাইবার আইন, অপরাধ তদন্ত এবং ডিজিটাল ফরেন্সিকের জন্য অনলাইন দক্ষতা বৃদ্ধির উদ্দেশ্যে একটি সাইবার পরীক্ষাগার গড়ে তোলাই এই সমঝোতার মূল কারণ।
এনইজিডি-র পক্ষে সংস্থার প্রেসিডেন্ট এবং মুখ্য কার্যনির্বাহী আধিকারিক শ্রী অভিষেক সিং এবং এনএলইউ-এর পক্ষে অধ্যাপক শ্রীকৃষ্ণ দেবরাও ও এনএলআইইউ-এর পক্ষে অধ্যাপক  ভি বিজয় কুমার সমঝোতাপত্রটি স্বাক্ষর করেন। বৈদ্যুতিন ও তথ্যপ্রযুক্তি মন্ত্রকের সচিব শ্রী অজয় প্রকাশ সেহনয় এবং মন্ত্রকের পদস্থ আধিকারিকরা সমঝোতাপত্র স্বাক্ষরের সময় উপস্থিত ছিলেন।
শ্রী সেহনয় জানান, আইনের সঙ্গে যুক্ত ব্যক্তিরা ছাড়াও আইন-শৃঙ্খলা বজায় রাখার সঙ্গে যে সমস্ত সংস্থা যুক্ত, সেইসব সংস্থাও এই কর্মসূচির বিষয়ে আগ্রহ প্রকাশ করেছে। এটি একটি অনলাইন কর্মসূচি। এর যথেষ্ঠ সম্ভাবনা রয়েছে। অন্যান্য আইন কলেজ ও বিশ্ববিদ্যালয়গুলিও ফরেন্সিক গবেষণাগারের সঙ্গে যুক্ত হতে পারে।
এই কর্মসূচির মাধ্যমে পুলিশ আধিকারিক, রাজ্যস্তরের সাইবার সেল, আইন রক্ষাকারী সংস্থা, প্রসিকিউটার এবং বিচার বিভাগীয় আধিকারিকরা সাইবার জগতের বিভিন্ন মামলার তদন্তে দক্ষতা অর্জন করতে পারেন। ভারতীয় সাইবার আইনকে বিশ্বে শ্রেষ্ঠ আইন বলে বিবেচনা করা হয়। এনইজিবি ভূপালের এনএলআইইউ-এর সঙ্গে যৌথভাবে ৯ মাসের একটি অনলাইন ডিপ্লোমা পাঠক্রম শুরু করেছে। প্রায় ১ হাজার আধিকারিককে সাইবার জগতের আইনগুলির বিষয়ে জানানো হয়ে থাকে। প্রথম ব্যাচটি ২০২০র নভেম্বরে শুরু হয়েছিল। এই কর্মসূচির আওতায় অংশগ্রহণকারীদের হাতে-কলমে প্রশিক্ষণ দেওয়া হয়। প্রশিক্ষণ আরও ভালোভাবে করার জন্য দিল্লীর এনএলইউ-তে একটি সাইবার গবেষণাগার গড়ে তোলা হবে। সাইবার আইন, সাইবার তদন্তের অনুসন্ধান এবং ডিজিটাল ফরেন্সিকের বিষয়ে প্রশিক্ষণ দেওয়া হবে। গবেষণাগারে ২৫ জন প্রশিক্ষণ নিতে পারবেন। এছাড়াও দূরসঞ্চার ব্যবস্থাপনার মাধ্যমে আরও ২৫ জন এই কর্মসূচিতে যুক্ত হতে পারবেন। ভবিষ্যতে ব্যাঙ্গালোরের ন্যাশনাল ল-স্কুল অফ ইন্ডিয়া ইউনিভার্সিটি, পাতিয়ালার রাজীব গান্ধী ন্যাশনাল ইউনির্ভাসিটি অফ ল এই কর্মসূচিতে অংশগ্রহণ করবে। আইন কলেজ এবং বিশ্ববিদ্যালয়গুলি প্রয়োজনীয় শিক্ষক এবং পাঠক্রমের ব্যবস্থা করবে। এনইজিডি বৈদ্যুতিন বিষয়বস্তু তৈরি করবে। ভূপালের এনএলআইইউ স্নাতকোত্তর ডিপ্লোমা পাঠক্রমে যারা যারা অংশ নেবেন তাদের মধ্যে সফল ছাত্রছাত্রীদের শংসাপত্র দেবে।
CG/ CB/NS
(Visitor Counter : 149
জাহাজচলাচলমন্ত্রক
এবার থেকে দেশের গুরুত্বপূর্ণ বন্দরগুলিতে ভারতের তৈরি বিশেষ নৌকা টাগ বোট ব্যবহার করা হবে
নয়াদিল্লী, ৫ সেপ্টেম্বর, ২০২০
কেন্দ্রীয় জাহাজ চলাচল মন্ত্রক দেশের সমস্ত বড় বন্দরে কেবলমাত্র ভারতের তৈরি বিশেষ নৌকা টাগ বোটের মাধ্যমে পণ্য পরিবহনের নির্দেশ দিয়েছে। মেক ইন ইন্ডিয়ার কর্মসূচির অঙ্গ হিসেবে দেশের প্রধান বন্দরগুলিতে এই টাগ বোটগুলি ব্যবহার করা হবে। কেন্দ্রীয় জাহাজ চলাচল মন্ত্রক ভারতীয় জাহাজ নির্মাণ শিল্পক্ষেত্রের উন্নতি সাধনের লক্ষ্যে এবং মেক ইন ইন্ডিয়া কর্মসূচিকে এই শিল্পের সঙ্গে যুক্ত করার উদ্দেশ্যে বিভিন্ন দেশের সঙ্গে আলোচনাও করেছে। সরকারের এই সিদ্ধান্ত জাহাজ নির্মাণ ক্ষেত্রে মেক ইন ইন্ডিয়া কর্মসূচিকে আরও এগিয়ে নিয়ে যেতে সাহায্য করবে।
কেন্দ্রীয় জাহাজ চলাচল মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডভিয়া বলেছেন দেশের পুরনো শিপ ইয়ার্ডগুলির সংস্কারের কাজ চালানো হচ্ছে। এরসঙ্গে জাহাজ নির্মাণ শিল্পের উন্নতি সাধনে সরকার একাধিক কর্মসূচি গ্রহণ করেছে। এই সিদ্ধান্ত ভারতে জাহাজ নির্মাণ শিল্পকে এবং আত্মনির্ভর ভারত গঠনের পথকে সুগম করবে। আগামীদিনে জাহাজ নির্মাণ শিল্প ক্ষেত্রে আত্মনির্ভরতার প্রয়াস আরও বৃদ্ধি করা হবে বলে জানিয়েছেন কেন্দ্রীয় মন্ত্রী।
(CG/SS/NS
শিল্পওবাণিজ্যমন্ত্রক
বিশ্ব স্থিতিশীলতা, নিরাপত্তা ও অর্থনৈতিক সমৃদ্ধির প্রসারে অভিন্ন স্বার্থের ভিত্তিতে ভারত – মার্কিন দ্বিপাক্ষিক সম্পর্কে লক্ষণীয় অগ্রগতি হয়েছে : শ্রী পীযূষ গোয়েল
নয়াদিল্লি, ১৫ জুলাই, ২০২০
ভারত-মার্কিন সিইও ফোরামের পঞ্চম বৈঠক গতকাল টেলিফোনিক কনফারেন্সের মাধ্যমে অনুষ্ঠিত হয়। ২০১৪’র ডিসেম্বরে এই ফোরাম গঠিত হওয়ার পর থেকে প্রতি বছর সিইও-দের বৈঠক আয়োজিত হয়ে আসছে। উভয় দেশের অর্থনীতির পারস্পরিক সুবিধার স্বার্থে ঘনিষ্ঠ সহযোগিতার বিভিন্ন দিকগুলি চিহ্নিত করতে এবং ব্যবসায়িক প্রতিষ্ঠানগুলির সঙ্গে সম্পর্কিত নানা দিক নিয়ে আলোচনার জন্য এই ফোরাম এক উপযুক্ত মঞ্চ হয়ে উঠেছে।
ভারতের পক্ষ থেকে সিইও ফোরামের এই বৈঠকে সভাপতিত্ব করেন কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল এবং মার্কিন যুক্তরাষ্ট্রের পক্ষে বাণিজ্য সচিব মিঃ উইলবুর রস। উভয় দেশের সিইও-রা দু’দেশের সরকারের সংস্কারমূলক উদ্যোগগুলির প্রশংসা করে বলেন, নতুন নীতি কার্যকর করার ক্ষেত্রে বিগত বৈঠকে পেশ করা প্রস্তাবগুলি গুরুত্বপূর্ণ ভূমিকা নিয়ে থাকে। বৈঠকে স্বাস্থ্য পরিচর্যা ও ফার্মাসিউটিক্যাল, অ্যারোস্পেস ও প্রতিরক্ষা, পরিকাঠামো ও উৎপাদন, শক্তি, জল ও পরিবেশ সংক্রান্ত একাধিক বিষয় নিয়ে আলোচনা হয়।
এই উপলক্ষে শ্রী গোয়েল বলেন, বিশ্ব স্থিতিশীলতা, নিরাপত্তা ও আর্থিক সমৃদ্ধির প্রসারে অভিন্ন স্বার্থ সংশ্লিষ্ট বিষয়গুলি ভারত-মার্কিন দ্বিপাক্ষিক সম্পর্কের বিকাশে লক্ষণীয় গতি সঞ্চার করছে। তিনি উভয় দেশের অর্থনীতিতে ক্ষুদ্র ব্যবসার গুরুত্বের কথা উল্লেখ করে বলেন, এ ধরনের ব্যবসায়িক ক্ষেত্রে কর্মসংস্থান ও দক্ষতা বৃদ্ধির ওপর জোর দেওয়া প্রয়োজন। কোভিড পরবর্তী বিশ্বে ক্ষুদ্র ব্যবসায়িক ক্ষেত্রে কর্মসংস্থান ও দক্ষতা বৃদ্ধির জন্য ভবিষ্যতমুখী কর্মপরিকল্পনা প্রণয়নের জন্য ফোরামে উপস্থিত সিইও-দের প্রতি শ্রী গোয়েল আহ্বান জানান।
বৈঠকে সহ-সভাপতিত্বকারী মিঃ টাইক্লেট আশা প্রকাশ করেন, কোভিড-১৯ মহামারীর সময় দু’দেশের মধ্যে অসাধারণ সহযোগিতা পরবর্তী সময়েও বজায় থাকবে। বৈঠকে ভারতের হয়ে সহ-সভাপতিত্বকারী টাটা সন্স – এর চেয়ারম্যান শ্রী এন চন্দ্রশেখরণ ভূ-রাজনৈতিক ও বাণিজ্য সম্পর্কিত বিষয়গুলির প্রেক্ষিতে বিশ্ব সরবরাহ-শৃঙ্খলে সামঞ্জস্য বজায় রাখার চলতি প্রয়াসগুলির কথা উল্লেখ করে বলেন, মার্কিন বেসরকারি সংস্থা এবং সরকারের সঙ্গে অংশীদারিত্বের ফলে ভারতে বিভিন্ন ক্ষেত্রে সুযোগ-সুবিধার সৃষ্টি হবে। তিনি দু’দেশের মধ্যে অবাধ বাণিজ্য চুক্তির প্রয়োজনীয়তার ওপর গুরুত্ব দেন।
বৈঠকে সরকারি প্রতিনিধি এবং সিইও-দের পক্ষ থেকে দু’দেশে শিল্প ও বাণিজ্য ক্ষেত্রে স্বার্থবাহী প্রয়াসগুলি চালু রাখার ব্যাপারে নিজেদের অঙ্গীকারের কথা পুনরায় ব্যক্ত করেন। কোভিড পরবর্তী বিশ্বে দ্বিপাক্ষিক যোগাযোগ আরও বাড়াতে একযোগে কাজ করার ব্যাপারে মার্কিন বাণিজ্য সচিব মিঃ রস তাঁর দেশের হয়ে আগ্রহের কথা প্রকাশ করেন।
(CG/BD/SB
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রক, আনলক-৩ পর্বে বিভিন্ন রাজ্য ও জেলা প্রশাসনের জারি করা স্থানীয় পর্যায়ে বিধিনিষেধের সময় যাত্রী ও পণ্য চলাচল এবং বিভিন্ন পরিষেবা নির্বিঘ্ন রাখতে রাজ্যগুলিকে নির্দেশ দিয়েছে অন্যথায় তা হবে মন্ত্রকের ২০০৫ সালের জাতীয় বিপর্যয় আইন অনুযায়ী নির্দেশিকা অমান্য করার সামিল
নয়াদিল্লি, ২২ অগাস্ট, ২০২০
কেন্দ্র রাজ্যগুলিকে নির্দেশ দিয়েছে যে, আনলক-৩ এর নির্দেশিকা অনুসারে, রাজ্যের অভ্যন্তরীণ এবং এক রাজ্য থেকে অন্য রাজ্যে যাত্রী ও পণ্য পরিবহণ এবং বিভিন্ন পরিষেবার ক্ষেত্রে কোনও বিধিনিষেধ জারি করা চলবে না।
কেন্দ্রীয় স্বরাষ্ট্র মন্ত্রকের পক্ষ থেকে সব রাজ্যের মুখ্যসচিবদের জানানো হয়েছে, বিভিন্ন জেলায় এবং রাজ্যে স্থানীয় পর্যায়ে পরিবহণের ক্ষেত্রে বাধাদানের খবর পাওয়া যাচ্ছে। এই ধরনের বাধার ফলে এক রাজ্য থেকে অন্য রাজ্যে পণ্য পরিবহণ ও পরিষেবার ক্ষেত্রে সমস্যা দেখা দিচ্ছে। এর ফলে, সরবরাহ-শৃঙ্খল ব্যহত হচ্ছে। এই কারণে অর্থনৈতিক কাজকর্ম এবং কর্মসংস্থানের ক্ষেত্রে ব্যাঘাত ঘটার পাশাপাশি, পণ্য ও পরিষেবা সরবরাহেও সমস্যা তৈরি হচ্ছে।
কেন্দ্রীয় স্বরাষ্ট্র মন্ত্রক জানিয়েছে, জেলা প্রশাসন বা রাজ্যগুলি স্থানীয় স্তরে এ ধরনের বিধিনিষেধ আরোপ করা, মন্ত্রকের ২০০৫ সালের জাতীয় বিপর্যয় আইন অনুযায়ী নির্দেশিকা অমান্য করার সামিল।
মন্ত্রক আরও জানিয়েছে, ২৯শে জুলাইয়ের নির্দেশ অনুসারে, আনলক-৩ এ যে নির্দেশগুলি দেওয়া হয়েছে, সেই নির্দেশ অনুসারে রাজ্যের অভ্যন্তরে ও এক রাজ্য থেকে অন্য রাজ্যে পণ্য ও যাত্রী পরিবহণে কোনও বাধা সৃষ্টি করা যাবে না। এক্ষেত্রে কোনও পৃথক অনুমোদন বা বৈদ্যুতিন পদ্ধতিতে অনুমোদনের প্রয়োজন নেই। প্রতিবেশী রাষ্ট্রগুলির সঙ্গে চুক্তি অনুযায়ী এক দেশ থেকে অন্য দেশে যাত্রী ও পণ্য পরিবহণও এই নিয়মের আওতাধীন।
(CG/CB/SB